Rozsudok Všeobecného súdu (siedma komora) z 8. septembra 2021 – Naturgy Energy Group/Komisia
(vec T‑328/18)
„Štátna pomoc – Environmentálne stimuly, ktoré poskytlo Španielske kráľovstvo uhoľným elektrárňam – Rozhodnutie začať konanie podľa článku 108 ods. 2 ZFEÚ – Povinnosť odôvodnenia – Zjavne nesprávne posúdenie – Selektívna povaha“
1.      Pomoc poskytovaná štátmi – Preskúmanie Komisiou – Rozhodnutie začať konanie vo veci formálneho zisťovania podľa článku 108 ods. 2 ZFEÚ – Povinnosť odôvodnenia – Rozsah – Rozhodnutie, ktorým sa dotknutým osobám umožní efektívne sa zúčastniť na konaní vo veci formálneho zisťovania – Stručné odôvodnenie týkajúce sa selektívnej povahy predmetného vnútroštátneho opatrenia – Prípustnosť
(článok 107 ods. 1, článok 108 ods. 2 a článok 296 ods. 2 ZFEÚ; nariadenie Rady č. 2015/1589, článok 6 ods. 1 a článok 9 ods. 2)
(pozri body 59 – 63, 66 – 80)
2.      Pomoc poskytovaná štátmi – Pojem – Selektívna povaha opatrenia – Environmentálne stimuly, ktoré poskytlo Španielske kráľovstvo uhoľným elektrárňam – Relevantný faktor na určenie selektívnosti opatrenia
(článok 107 ods. 1 ZFEÚ)
(pozri body 96, 97)
3.      Pomoc poskytovaná štátmi – Preskúmanie Komisiou – Rozhodnutie začať konanie vo veci formálneho zisťovania podľa článku 108 ods. 2 ZFEÚ – Súdne preskúmanie – Hranice – Zjavne nesprávne posúdenie
(článok 107 ods. 1 a článok 108 ods. 2 ZFEÚ)
(pozri body 98, 99, 115, 116, 126, 130)
Predmet
Žaloba založená na článku 263 ZFEÚ o neplatnosť rozhodnutia Komisie C(2017) 7733 final z 27. novembra 2017, týkajúceho sa štátnej pomoci SA.47912 (2017/NN), ktorým bolo začaté konanie vo veci formálneho zisťovania stanovené v článku 108 ods. 2 ZFEÚ, pokiaľ ide o environmentálne stimuly, ktoré poskytlo Španielske kráľovstvo uhoľným elektrárňam
Výrok
1.
Žaloba sa zamieta.
2.
Naturgy Energy Group, SA znáša vlastné trovy konania a je povinná nahradiť trovy konania Európskej komisie.
3.
Viesgo Producción, SL a EDP España, SA znášajú vlastné trovy konania.